cyanic-selkie/wikianc huggingface dataset:
Frank-Michael Wahl
Wahl ble olympisk mester i håndball under Sommer-OL 1980 i Moskva. Han var med på det østtyske laget som vant håndballturneringen for menn foran Sovjetunionen og Romania. Øst-Tyskland vant fire kamper og spilte uavgjort 14-14 mot Ungarn i gruppespillet. De vant gruppe-A og var dermed kvalifisert for finalen. I finalen møtte de Sovjetunionen som vant gruppe-B. Finalen, som ble spilt 30. juli 1980, endte med østtysk seier med 23-22. Wahl spilte alle seks kampene som i håndballturneringen og scoret trettitre mål.
Fire år senere, under Sommer-OL 1988 i Seoul, spilte han alle seks kampene og scoret tjuefire mål for Øst-Tyskland som kom på sjuendeplass i håndballturneringen.
Rampurhund
Rampurhund er en indisk mynde som trolig oppsto på begynnelsen av 1800-tallet. Den er kjent under flere ulike navn og kalles også nordindisk mynde av oss i vesten.
Opprinnelse og alder
Denne mynden har sitt opphav fra Rampur-regionen i det nordlige India, der den har vært en trofast og nær venn for de indiske maharajaene. Det fortelles at den lokale herskeren i Rampur, Ahmed Ali Khan Bahadur, skapte rasen, som i dag er mest tallrik i Rohilkhand i Uttar Pradesh regionen. Denne hunden er også kjent som Soriala i Vest-Bengal.
Rampurhund kan være en krysning mellom, tazi og greyhound og en eller flere lokale hundetyper (herunder caravanhund og kanskje afghansk aboriginal). Rasen oppsto trolig under britenes kolonistyre på begynnelsen av 1800-tallet. Som med rajapalayamhunden ble også rampurhunden brukt i krigshandlinger mot britene under de såkalte Karnatakakrigene.
Dagens hunder har med stor sikkerhet innslag fra flere andre raser, for iflg. gamle skrifter skulle denne hunden har et griselignende hode. Det kan indikere at indisk bullterrier (såkalt «Bully Kutta») opprinnelig var en av rasene som ble krysset inn. Til tross for at man har lett etter denne typen, har man ikke funnet noen slike hunder i det moderne India. Vi må derfor anta at den opprinnelige typen er utdødd, og at kryssavl med andre raser danner stammen for dagens tre varianter av rasen. Maharajaens fall fra makten i 1947 skal ha vært en tragedie for rasens popularitet, som bare eksisterer i et fåtall eksemplarer utenfor India.
Utseende, anatomi og fysikk
Rampurhund (sahi shikari) er en forholdsvis kraftig og svært muskuløs mynde, som faktisk har mye til felles med rasen rhodesian ridgeback sies det.
Det finnes tre imidlertid varianter av rampurhund: «Reza», en sky jakthund for småvilt som har en nærmest kvadratisk kropp. «Kesari», som er mest sjelden og skal ligne litt på hjortehund og ha langhåret pels. Kroppsformen er rektangulær og smal. «Sahi Shikari», som skal være større og kraftigere enn de to andre, og svært temperamentsfulle når de jakter på «Neil Gaya» (blå okser). Mange kynologer mener at bare sistnevnte variant er en ekte rampurhund, mens de andre er lokale blandinger.
Særskilt for rasen er de hare-lignende føttene, som er svært lange og er meget bevegelige og fleksible i forhold til tærne hos mynder flest. De har faktisk mye til felles med menneskefingre, og kan til og med bendes bakover til en viss grad. Dette gir rasen en kattelignende balanse og spenst, noe som gjør disse hundene i stand til å hoppe over et 2 meter høyt stengsel med letthet og eleganse.
Rampurhund blir gjerne 60–75 cm i skulderhøyde, avhengig av kjønn, men størrelsen skal visstnok variere ganske betydelig uansett. De veier normalt 27–30 kg, men det fortelles også om hunder av typen sahi shikari som kan veie adskillig mer (opp mot 40 kg). Forskjellen i vekt har trolig med de ovennevnte tre variantene å gjøre. Dette er altså en ganske stor og tung mynde. Pelsen er stri, men glatt, og kommer i mange fargenyanser, også brindlet.
Daichi Hara
Daichi Hara (født 4. mars 1997) er en japansk freestylekjører.
Arbeidermesterskapet på skøyter 1939 – Norge
Arbeidermesterskapet på skøyter 1939 – Norge var det 16. offisielle arbeidermesterskapet i hurtigløp for herrer og det 8. offisielle arbeidermesterskapet i hurtigløp for damer. Det ble arrangert på Hamar stadion den 21. og 22. januar 1939, hvor Hamar AIL var teknisk arrangør.
Daichi Hara
Han representerte Japan under Vinter-OL 2018 i Pyeongchang, hvor han tok bronse i kulekjøring.
Arbeidermesterskapet på skøyter 1939 – Norge
Lørdag 21. jan 1939
Bokstav bak tall i par/bane-kolonne: i = første indre bane, y = første ytre bane
Daichi Hara
Under Vinter-OL 2022 i Beijing, ble han utslått i finaleomgangene.
Rampurhund
Lynne og væremåte
Rasen er tilbakeholden overfor fremmede, men svært hengiven og tillitsfull overfor familien og deres venner. De er kjent for sin litt voldsomme lek, så kanskje er ikke dette rasen for de med småbarn.
Arbeidermesterskapet på skøyter 1939 – Norge
Søndag 22. jan 1939
Bokstav bak tall i par/bane-kolonne: i = første indre bane, y = første ytre bane
Rampurhund
Annet
Rasen anerkjennes av Kennel Club of India (KCI), men ikke av internasjonale stambokregistre.
Arbeidermesterskapet på skøyter 1939 – Norge
Søndag 22. jan 1939
Karin Stav gikk en innersving for mye og ble dermed diskvalifisert.
U18-EM i fotball for menn 1967
U18-EM i fotball for menn 1967 ble arrangert i Tyrkia i 1967.
The Poor Boob
The Poor Boob er en amerikansk stumfilm fra 1919, regissert av Donald Crisp.
Handling
Simpson Hightower forlater den lille landsbyen hvor han vokste opp etter at han mistet farens hermetikk-fabrikk til Stephen Douglas, som også blir sammen med Simpsons lubne kjæreste Tiny. Simpson går deretter på jobb på et kontor i New York sammen med stenograf Hope og kontor-gutten Jimmy.
Hope og Jimmy planlegger å introdusere Simpson som en partner ved firmaet deres når den danske konsulen foreslår en større kontrakt. Dette gjør at Simpson kan tjene nok penger til å kjøpe tilbake fabrikken etter faren hans.
HMAS «Success» (OR 304)
HMAS «Success» (OR 304) er et logistikkfartøy eller «havgående oljeforsyningsskip» (eng. underway replenishment oiler) som for tiden er i aktiv tjeneste hos den australske marinen. Skipet ble bygget ved verftet Cockatoo Island Dockyard i Sydney i Australia i 1980-årene og satt i tjeneste for Fleet Base East (Østflåten) den 23. april 1986. HMAS «Success» er det eneste skipet av Durance-klassen som ble bygget utenfor Frankrike, og i tillegg det eneste skipet som til å begynne med ikke var i tjeneste hos Marine nationale (den franske marinen). Marinebasen HMAS «Kuttabul» i Sydney fungerer som hjemmehavn for HMAS «Success», og kaptein Allison Norris er per 2014 kommanderende offiser for mannskapet om bord på skipet.
Skipet var en del av den internasjonale koalisjonsstyrken som angrep Irak under Gulfkrigen i 1991, og ble sendt til Øst-Timor i 1999 og 2006 som svar på uroen der og for å stabilisere situasjonen. I første halvdel av 2011 fikk skipet påmontert et dobbeltskrog for å oppfylle de nye kravene til den internasjonale sjøfartsorganisasjonen (IMO). I mars 2014 ble HMAS «Success» sendt for å bistå i letingen etter mulige vrakrester fra Malaysia Airlines Flight 370 som var blitt oppdaget på satellittbilder tatt over det sørlige Indiahavet.
Trefoldighetskirken (Karlskrona)
Trefoldighetskirken (Trefaldighetskyrkan eller Tyska kyrkan) er en kirke i Karlskrona, Blekinge län i Sverige hvor den ligger syd for Stortorget midt i byen. Kirken er tegnet av Nicodemus Tessin d.y. og ble oppført i perioden 1697-1709.
Kirken er en åttekantet sentralkirke i barokk med kuppeltak og mot torvet er det en stor portiko med fire søyler. Stilen, og særlig kuppelen, har Pantheon i Roma som forbilde. Sammen med Karlskrona med Karlskronavarvet er kirken tatt opp på UNESCOs Verdensarvsliste.
Historie
Da Karlskrona ble grunnlagt i 1680 var det behov for arbeidskraft til oppføringen av byen. I de første årene flyttet mange tyskere til Karlskrona og de måtte i de første årene holde egne gudstjenester i Hedvig Eleonora kirke, en midlertidig trekirke som byens svenske sogn hadde oppført. I 1689 begynte tyskerne å planlegge en egen kirke og den 17. oktober samme år ga kongen tillatelse til at de kunne danne sitt eget sogn. 3. juni 1697 ble grunnstenen lagt ned, men først i 1709 var byggingen kommet så langt at kirken kunne innvies. Den ble innviet 27. juni samme år selv om det gikk ytterligere 40 år før bygningen var ferdigstilt.
I forbindelse med en storbrann i Karlskrona i 1790 brant kirken og kun murene sto igjen. Kirken ble gjenreist etter de opprinnelige tegningene, men kuppelen ble gjort lavere. Den er tegnet av Olof Tempelman. Malerier og treskulpturer ble utført av Johannes Törnström som var amiralitetsbilledhugger ved orlogsbasen i Karlskrona.
Fordi kirken opprinnelig var det tyske sognets kirke kalles den også Tyska kyrkan. Det tyske sognet ble i 1847 tatt opp i Karlskronas stadsförsamling (sogn).
Kirkens orgel ble bygget i 1827 av Per Zacharias Strand. Mellom 1861 og 1865 ble orgelet renovert av Andreas Jönsson i Hjortsberga, i 1905 og 1934 av Åkerman & Lund i Sundbyberg, samt i 1961-1962 av Bröderna Moberg i Sandviken.
Hanne Tveter
Hanne Tveter (født 1974) er en norsk jazzvokalist fra Skarnes som har gitt ut flere plater med spanske og latinamerikanske musikere.
Som barn bodde hun en del i utlandet, blant annet i Mexico. Hun gikk musikklinjen på Stange videregående skole og deretter på Toneheim folkehøgskole. Hun studerte syv år ved Barratt Due musikkinstitutt i Oslo og har en spesialisering i musikkteater fra Bårdar Akademiet.
Utover å ha vært instruktør på musikkskolen i Lørenskog har hun hatt egen kvintett med jazzstandarder og siden 2010 stått i bresjen for ensemblet Borboleta. Hun har også turnert for Riksscenen.
Nu tändas tusen juleljus (album)
Nu tändas tusen juleljus er et musikkalbum med Agnetha Fältskog og Linda Ulvaeus, utgitt i 1981.
Hoang Phuc-tempelet
Hoang Phuc-tempelet, eller Hoang Phuc-pagoden, (vietnamesisk: Chùa Hoằng Phúc; Hán tự: 弘福寺) er et buddhistisk tempel i distriktet Le Thuy i de sentrale delene av Vietnam. Det første tempelet ble bygget for mer enn 700 år siden, og var et av de eldste templene i det sentrale Vietnam.
Christian Magnus Falsen
Christian Magnus Falsen (født 14. september 1782 i Christiania, død 13. januar 1830 samme sted) var en norsk politiker, historiker, jurist og embetsmann. Han har fått hedersnavnet «Grunnlovens far» for sin innsats under Riksforsamlingen på Eidsvoll i 1814 og blir ansett som den norske grunnlovens hovedforfatter.
Bakgrunn
Christian Magnus Falsen kom fra en familie av embetsmenn. Hans forfedre hadde vært jurister med dommerembeter i tre generasjoner. Han var sønn av juristen Enevold de Falsen. Selv ble han også nært tilknyttet det dansk-norske embetsverket etter jusstudier og karriere i København. Etter at faren hadde blitt innblandet i en utroskapsskandale i Christiania, ble han nærmest som straff sendt til Steigen i Nordland som lagmann 23. januar 1789. Far og sønn flyttet fra Engeløya til København i 1791 da faren ble assessor i Højesterett. Christian Magnus gikk på Borgerdydskolen og fra og med 1795 på Det Schouboeske Institut. I 1802 ble han ferdig utdannet jurist ved Universitet.
Hans første stilling var som prokurator ved Akershus stiftsoverrett, hvor hans far var justitiarius etter at han hadde vendt tilbake til Norge i 1802. I 1807 ble Christian Magnus Falsen utnevnt til høyesterettsadvokat, men flyttet tilbake til Norge etter bare få måneder hvor han ble generalauditør ved Overadmiralitetsretten, som var en domstol for prisfastsettelse av kaprete skip («prisedomstol»). Han meldte seg også frivillig til krigstjeneste, blant annet i forbindelse med beleiringen av København i 1807 og var en tid også kaptein i Grev Wedel Jarlsbergs frikorps mot Sverige. I 1808 ble han sorenskriver i Follo. Han kjøpte i 1808 gården Vollebekk i Ås, og bodde der til høsten 1814 (gården ble revet på 1850-tallet for å gi plass til den senere Landbrukshøyskolen i Ås).
Ola Mestad mener at Falsen og andre sentrale eidsvollsmenn utdannet i København var påvirket av den liberale professor Johan F. W. Schlegel. Slik kom Schlegels ideer om næringsfrihet, ytringsfrihet og religionsfrihet inn i arbeidet med grunnloven.
1814 og grunnlovsarbeidet
Sammen med lektor Johan Gunder Adler utarbeidet Christian Magnus Falsen i februar 1814 det første utkastet til Grunnloven, Udkast til en Konstitution for Kongeriget Norge. Utkastet ble trykket i N. Wulfsbergs Journal for Lovgivning, Rigsforfatning og Politik og var tilegnet prinsregenten Christian Frederik som gjennomleste og forsynte det med kritiske bemerkninger. Forfatningsutkastet var inspirert av den franske grunnloven fra 1791 og den amerikanske uavhengighetserklæringen av 1776. Noen dager før Stormannsmøtet på Eidsvoll inviterte Falsen noen likesinnede til Vollebek og i løpet av et to dagers opphold der redegjorde Falsen for sitt utkast til konstitution for Norge. Til stede på Vollebek var (ifølge L. Daa) blant annet professor Georg Sverdrup og lektor Johan Gunder Adler. Ifølge en beretning fra Georg Sverdrup som Jacob Aall gjengir i sine erindringer var Peder Anker, professor Ludvig Stoud Platou, og Johan Gunder Adler i tillegg til Sverdrup selv til stede på Vollebek hos Falsen. Utkastet var snart så gjennomarbeidet at det allerede 25. februar ble planlagt å publisere utkastet i Wulfsbergs samling av grunnlover, men det var først ventet ferdig trykket 22. april. Falsens og Adlers utkast preget i stor grad den endelig grunnloven på Eidsvoll, blant annet var reglene for utsettende veto og indirekte valg lånt fra den franske grunnloven av 1791. Den endelig grunnloven vedtatt i mai 1814 ble kortere og mer «forretningsmessig» enn Falsens utkast. Ludvig Kristensen Daa mente at Falsens utkast var mer «frisinnet» den vedtatte grunnloven blant annet ved at utkastet ville grunnlovfeste juryordningen. Utkastet innholdt også en generell erklæring om menneskerettene (etter mønster av den amerikanske og franske), denne ble sløyfet på Eidsvoll bortsett fra enkelte bestemmelser i siste del. Ludvig Daas vurderte Adlers bidrag som uvesentlige og fremhever Falsen som grunnlovsteksten hovedmann.
Fra 12. april 1814 var han formann for konstitusjonskomiteen på Eidsvoll, og satt som riksforsamlingens president en tid. Falsen ledet selvstendighetspartiet (ofte kalt prinsepartiet) sammen med Georg Sverdrup, og lå dermed i harde forhandlinger med grev Wedel-Jarlsberg.
Deler av den endelige Grunnloven er tydelig inspirert av det grunnlovsutkastet som ble utformet av Falsen og Adler, men det er også klare forskjeller. Blant annet foreslo det opprinnelige utkastet mer begrensede stemmerettsregler og en mindre demokratisk organisering av Stortinget.
Etter 1814
I 1827 ble han utnevnt til høyesterettsjustitiarius, et embete han besatte kun noen få uker våren og sommeren 1828. 12. juni 1828 ble han rammet av slag og vendte deretter ikke tilbake til retten. Bortsett fra disse få ukene var Høyesterett uten fast justitiarius fra 1827 og frem til Jørgen Mandix ble utnevnt i 1831. Da han døde, 48 år gammel, ble han gravlagt på Gamlebyen gravlund.
Minnet om Eidsvollmannen
Falsen var avbildet på den norske tusenkronerseddelen fra 1990 til 2001. Carl Frederik Vogts portrett av Falsen (udatert) ble i 1947 brukt på et norsk frimerke, som en del av en historiekavalkade til Postverkets 300-årsjubileum.
På Falsens grav på Gamlebyen gravlund i Oslo er det reist et stort monument, som bekranses under tale og musikk hver 17. mai.
Også i Ås, på det stedet hvor gården Vollebekk lå, er det reist en minnestøtte over eidsvollsmannen, sorenskriver i Follo, Christian Magnus Falsen. Falsenstøtta, som den blir kalt i dagligtalen, står i parken ved Norges miljø- og biovitenskapelige universitet (NMBU) i Ås vest for Tårnbygningen. Den ble avduket 14. september 1864, på Falsens fødselsdag og som markering av 50-årsjubileet for Grunnloven. Det er lang tradisjon for at Falsenstøtta er samlingspunkt på 17. mai. Falsenstøtta er tegnet av Wilhelm von Hanno.
Maciej Makuszewski
Maciej Makuszewski (født 29. september 1989) er en polsk fotballspiller som spiller for den islandske klubben Íþróttafélagið Leiknir.
Landslaget
Han ble tatt ut i s bruttotropp til VM i fotball 2018 i Russland.
Xiphodontidae
Xiphodontidae er en utdødd familie med kamellignende klovdyr, endemiske for Europa i eocen (40,4—33,9 millioner år siden). Xiphodontidae døde ut etter cirka 6,5 millioner år. De var mest sannsynlig planteetere.
R.L. Carroll plasserte familien under Tylopoda i 1988.
Norsk Bangladesh Fadderforening
Norsk Bangladesh Fadderforening, forkortet NBF, er en politisk og religiøst uavhengig organisasjon som jobber med å legge forholdene til rette for at vanskeligstilte barn i Bangladesh skal få mulighet til utdanning. NBF samarbeider med fem barnehjem og én skole i Bangladesh, og formidler utdanningsstipend til foreldreløse barn og unge. I tillegg har organisasjonen et nødhjelpsfond.
NBF har et arbeidende styre som holder til i Oslo. Styret jobber ubetalt, slik at mest mulig av innsamlede midler går til barnehjemmene og skolen som støttes. Opp mot 90 % av midlene går direkte til formålene i Bangladesh. NBF er medlem av innsamlingskontrollen.
Skogbruk
Skogbruk er i snever forstand utnytting av skog til produksjon av tømmer (sagtømmer og massevirke), papir (massevirke), brensel og annet. Til skogbruksfaget hører også skogplanting eller annen foryngelse, og skogskjøtsel for å øke framtidig avkastning, så vel som skogsdrift og tømmertransport.
I vid forstand er også skogbruk all bruk av skog som jakt, fiske og friluftsliv og tilrettelagte opplevelser, så vel som andre økosystemtjenester fra skog som for eksempel klimapåvirkning, vannhusholdning, erosjonsvern, bevaring av biologisk mangfold og landskap.
Skogproduksjon
Skogproduksjon (skogskjøtsel) handler om stell av skog fra foryngelse og fram til hovedhogsten. Dette omfatter foryngelsesfasen, ungskogfasen og produksjonsfasen som ender opp med hogst av gammelskogen. Hogsten er samtidig starten på et nytt skogomløp. De ulike fasene omhandler forskjellige tiltak: Foryngelsesfasen tar for seg foryngelse av skog, ungskogfasen og produksjonsfasen tar for seg bestandspleie. Ved omløpets slutt foretas hovedhogsten. I løpet av produksjonsfasen, og senest når hogst skal skje, må foryngelsesmåten planlegges slik at riktig hogstform velges.
Skogbrukets produkter
Skogbrukets produkter er først og fremst alt som selve trestammen og trevirket i den kan brukes til. I dag blir tømmeret sortert til enten spesialtømmer, sagtømmer, massevirke eller energivirke alt etter hva slags kvalitet virket har. I Norge er det Norsk Virkesmåling som foretar en nøytral kvalitetsbedømming på vegne av selger og kjøper av tømmer. Greiner og topper (GROT) kan også brukes til energiformål (bioenergi). Stammevirke brukes også mye til ved. Om stokken har spesielle kvaliteter, kan den sorteres som spesialtømmer som brukes til for eksempel kryssfinér, stolper eller lafting.
Sagtømmer er den del av treet som sendes til et sagbruk for videre bearbeiding til planker og bord. Resten av stokken kalles massevirke og blir videre behandlet mekanisk eller kjemisk. Ved mekanisk behandling blir tømmeret brukt til å lage for eksempel fiber- eller sponplater. Ved kjemisk behandling produseres blant annet cellulose til papirindustrien.
Det er en økende bruk av treprodukter som bindemiddel. Lignin blir brukt i blant annet betong, asfalt, maling og iskrem. Vanillin, som gir smak til blant annet vaniljeis og vaniljesukker, er også utvunnet fra lignin. Videre kan det fremstilles tekstiler som viskose og kullsyre til brus fra cellulose. I Norge skjer dette i hovedsak hos Borregaard som er verdens lendende aktør innen ligninbaserte binde- og dispergeringsmidler og et av verdens mest avanserte bioraffinerier.
Skogbruk og miljø
Å drive en skogbruksnæring medfører naturinngrep med konsekvenser, enten det er gjennom åpne eller lukkede hogstformer. Det har konsekvenser for biologisk mangfold og for klima, både i stor og liten skala. Artssammensetningen endrer seg, arter som har levd i skygge under trær, vil ofte bli erstattet av arter som tåler mer lys. Som et eksempel vil ei halvskyggeplante som blåbær erstattes av den mer lyskrevende smyla. Når skog plantes og denne vokser til, vil smyla bli erstattet av blåbær igjen. Hogst vil påvirke lokalklimaet ved at refleksjon av solenergi (albedo) er større fra en hogstflate enn fra tett skog. I forbindelse med globale klimaendringer ses skog og klima i sammenheng. Gjennom fotosyntesen tar trær opp CO2 og bidrar på den måten til å redusere mengden CO2 i atmosfæren. Skogen påvirker altså både lokalt og globalt klima, og er en viktig faktor for naturmiljøet.
Gaffelmoser
(Riccia canaliculata) (Riccia cavernosa) (Riccia bifurca) (Riccia ciliata) (Riccia huebeneriana)
Skogbruk
Skogbruk og miljø
Skog i vekst tar gjennom fotosyntesen opp CO2 (karbondioksid) fra luften, binder det og avgir oksygen. Karbonet forblir bundet i trevirket til trærne dør og råtner, eller til treprodukter brennes eller råtner. Da frigjøres det og går tilbake til atmosfæren. Trevirke inneholder karbon tilsvarende ca. 700 kg CO2 pr. kubikkmeter. Når skogen slutter å vokse, stopper nettobindingen og når skogen er i nedbrytningsfasen, frigjøres CO2 (og metan) frem til ny skog er etablert på arealet.
Gaffelmoser
Gaffelmoser er en gruppe planter. Flere av artene står i Norsk rødliste for arter.
Skogbruk
Norge
Norges skoger kan deles inn på flere måter. Skogbruket i Norge definerer to skogtyper ; temperert lauvskog, og boreal barskog som primært er en barskog med innslag av lauvskog. Disse to typene blir igjen inndelt i vegetasjonstyper som gir et mer presist bilde av den aktuelle skogen basert på de arter som finnes på stedet.
Referanser
Sylviculture Selvicoltura Erdőgazdálkodás Silvicultură
Laug
Et laug er en lokal sammenslutning av kjøpmenn eller håndverkere i middelalderen og fram til 1800-tallet. På norsk ble ordet brukt om sammenslutninger av håndverkere, mens ordet gilde ble brukt om sosiale sammenslutninger av kjøpmenn og håndverkere eller andre grupper. I dag brukes det om lokale sammenslutninger av håndverksmestere.
Europa
Fra rundt 1100-tallet vokste disse organisasjonene fram både for å beskytte medlemmenes interesser og for å drive selvregulering og opplæring innenfor fagene. For eksempel bestemte lauget hvem som skulle tas opp som læresvenn, og hvordan progresjonen gikk derfra fram til mesterbrevet.
Laugene sto spesielt sterkt i byer i de sydlige Nederlandene som Brügge og Ghent, hvor de til tider fikk direkte innflytelse på byenes styre og stell.
Laugene fungerte som brorskap med sosialt samvær etter en hel uke isolert på verkstedene. Festlige sammenkomster var en viktig del av laugslivet. Et dansk skomakerlaug innførte i 1450 bøter for laugsbrødre som nektet å være til stede hvis det ble arrangert dans.
Europas universiteter var i starten organisert som håndverkerlaug, og ved universitetene i Bologna (fra 1088) og Salerno var det snakk om rene yrkesfag tilknyttet legenes og juristenes laug. Dette er forklaringen på betegnelser som «amanuensis» (= håndlanger) og «magister» (= mester), hentet fra håndverksfag, men brukt om akademikere den dag i dag.
Fra slutten av 1700-tallet ble laugene sterkere og sterkere kritisert for å drive proteksjonisme, hindre innovasjon og teknisk utvikling og å ha feider med hverandre. Kritikerne var spredt over det politiske spektrum, fra Jean-Jacques Rousseau og Adam Smith til Karl Marx.
Den sterkere makten statene fikk, blant annet til å regulere patenter og opphavsrett, gjorde at laugene fikk mindre makt. Etter den franske revolusjonen ble de gamle laugene oppløst over mye av Europa.
Norge
Laugsvesenet var lite utviklet i Norge, bortsett fra i landets største by Bergen. En kongelig forordning fra 1293/94 forbød i Bergen laug for loser, gullsmeder, jernsmeder, Englands-farere, håndverkssvenner, arbeidsmenn, ølbryggere og tjenestekvinner. Det vitner om tilløp til faglige sammenslutninger i rikets den gang største by.
I Christiania var det bare tre håndverksfag som før midten av 1600-tallet var organisert i laug – skreddere, skomakere og gullsmeder. Senere ble det også opprettet laug for vevere, slaktere, smeder, bakere, snekkere og fellberedere. Myndighetene fulgte en laugsfiendtlig politikk og forsøkte å avskaffe dem eller begrense og overvåke virksomheten. Etter nye laugsforordninger av 1681 og 1682 fikk laugene statutter eller laugsskråer utarbeidet av byens magistrat og godkjent av sentraladministrasjonen i København. Magistraten oppnevnte også laugenes tillitsmenn og skulle ha en bisitter på alle møter.
Den siste ankomne laugsbror fikk oppgaven som laugsbud. Oppgavene hans var å innkalle mestrene til laugsmøte og innkreve avgift til laugskassen, «tidepengene». I Bergen der det kunne være 50-60 mestere innenfor samme fag, fikk laugsbudet det så travelt før hvert laugsmøte at man ikke kalte inn med mindre det gjaldt presserende saker. Alle møter skulle også godkjennes av byens magistrat og overværes av en bisitter. Bisittervervet gikk på omgang blant rådmennene. Bisitteren tok vare på den ene av de to nøklene til laugets lade som inneholdt protokoller, dokumenter og tidepenger. Møtet var ugyldig hvis ikke laden stod åpen. Oldermannen satt med den andre nøkkelen. Bisitteren skulle som øvrighetens representant melde fra hvis lauget brøt noen kongelig bestemmelse. Annethvert år skulle ny oldermann velges. Da foreslo lauget tre kandidater, og magistraten utnevnte den ene til ny oldermann, oftest den eldste. Ble ikke lauget enig om kandidatene, kunne magistraten utnevne oldermann etter eget ønske. Laugene forsøkte støtt å unngå innblanding utefra. Falske nøkler ble laget, møter holdt uten bisitter, og både fra kobberslager- og skredderlauget i Bergen finnes egne protokoller for de hemmelige møtene utover 1700-tallet, minst like tykke som protokollene for lovlige møter.
I 1839 ble alle laug opphevet, og i 1866 ble det ved lov bestemt at alle laug skulle bortfalle innen utgangen av 1869, unntatt Bergens bakerlaug, der medlemmenes virksomhet var knyttet til privilegerte bakergårder. Først i 1894 mistet lauget sine privilegier, etter å ha forsvart dem helt opp til Høyesterett. Bergens bakerlaug ble således det siste laug i Norge.
Symboler
Laugene brukte en del symbolske gjenstander med høy fagmessig kvalitet, og flere av disse er fortsatt bevart også i Norge. Som kjennetegn brukte laugene segl med bildemotiver fra fagene og under påvirkning fra laugspraksis i utlandet. Eksempler er skomakere med dobbeltørn, bakere med en rangkrone på en kringle, skreddere med saks og snekkere med passer og vinkelhake.
Lignende laugs- eller fagsymboler kom inn i noen person- og slektsvåpen. Garver-slekten Berner har i skjoldet krysslagt de stiliserte redskapene falsebein, glittestein og skavjern, Smith har i skjoldet to krysslagte hammere, og Stang har i skjoldet krysslagt passer og vinkelhake. (Den eldre Halden-slekt Stang kom til Norge omkring 1659 med ingeniøren og festningsbyggeren Fabian Stang d.e.). Noen laug hadde store broderte faner med slike symbolske motiver. Vi finner symbolene også på flott bearbeidete gamle laugspokaler, laugskister (laugslader) for laugets dokumenter, seremonistaver og annet utstyr.
I middelalderen fantes det et «Olavsgilde» på Onarheim, men det er et spørsmål om dette kan betegnes som et laug. Gildet hadde sitt eget segl som viser et skjold med to krysslagte økser under en åpen kongekrone som symboliserer Hellig Olav og hans martyrdød på Stiklestad. Dette skjoldmotivet ble fastsatt i 1961 som fylkesvåpen for Hordaland, mens øksene er med i Tysnes kommunevåpen fra 1971.
Salamandere
Salamandere er en orden av amfibier. De er kjent fra tempererte og varme strøk verden over.
Arter
Man regner med omkring 566 nålevende arter fordelt på tre underordener og ti familier. Den største arten er kinesisk kjempesalamander (Andrias davidianus) som kan bli 1,5 m. I Norge fins det to arter, storsalamander og småsalamander
Anatomi og fysiologi
Salamandere har som regel en langstrakt, slank bygning. Flere av dem har stor bevegelsesmulighet og kan nærmest bøye seg som slanger. Noen har et slikt utseende at hodet nesten går i ett med resten av kroppen. Noen har veldig små ben, og noen få salamandere mangler bakben og har bare forben. Noen er så å si blinde, og lever på steder med lite lys. Visse arter, som familien Plethodontidae, er landlevende og unngår vann. Enkelte lever i vannet hele livet og beholder gjellene (som regel ved siden av lunger).
Armpadder (også kalt armsalamandere) i underordenen Sirenoidea er såpass avvikende at enkelte mener den hører hjemme i sin egen orden kalt Meantes eller Trachystomata. Blant annet mangler de helt baklemmer, og de små og degenererte tennene som er relativt få, er til dels erstattet av et forhornet nebb. Men dens nåværende posisjon som underorden i ordenen caudata er trolig korrekt.
Flere salamandere har en lang tunge som de kan bevege hurtig og fange insekter med. Den har muskler som gjør at den kan strekke seg ut og mekanisk trekkes raskt tilbake.
Adferd og miljø
Salamandere spiser insekter, sniler, små fisk, og eventuelt også litt større virveldyr, som til og med kan innbefatte andre salamandere.
Noen arter av de lungeløse salamandrene (familien Plethodontidae) har hatt en enorm suksess hva antall individer angår, og det sies at de i noen områder er så tallrike at deres samlede biomasse overstiger vekten av de resterende virveldyrenes biomasse i samme område. En av grunnene til suksessen er at deres beskjedne størrelse og forholdsvis lave metabolisme gjør dem i stand til å livnære seg på byttedyr som er for små og/eller spredt til at de fleste andre tetrapoder, særlig de varmblodige, kan basere sitt kosthold på dem. Dermed har de en hel nisje av betydelig størrelse til rådighet hvor konkurranse fra andre virveldyr så å si ikke forekommer.
Formering
Hos mange salamandere foregår forplantningsakten på den måten at hunnen følger etter hannen over en lang strekning. Hannen legger i fra seg en spermatofor, en kapsel med sæd, på bakken som hunnen beveger seg over. Når hun gjør det, bli sæden tatt opp i kjønnsorganene hennes. Underordenene Sirenoidea og Cryptobranchoidea har ytre befruktning.
Eggene legges ofte i vann, mens hos noen foregår forplantningen og eggleggingen på land. I mange tilfelle ligner yngelen på de voksne, men har på det tidligste stadiet ingen ben. Hos flere salamandere har yngelen gjeller og er nært knyttet til vann. Disse utvikler seg etterhvert slik at de får lunger. Hos noen beholdes yngelaktige trekk etter at de er voksne, og de fortsetter å være nært knyttet til vann. Enda noen beholder gjellene samtidig som de har utviklet lunger. Hos noen arter klekkes eggene til små salamandere som i høy grad ligner de voksne.
Noen salamandere legger ikke egg, men er ovivipare, det vil si de beholder eggene inne i kroppen inntil de klekkes.
Pjotr Potsjentsjuk
Pjotr Potsjentsjuk (født 26. juli 1954, død 1. desember 1991) var en belarusisk friidrettsutøver.
Han representerte Sovjetunionen under Sommer-OL 1980, hvor han tok sølv på 20 kilometer kappgang.
Kaukasuskrigene
Kaukasuskrigene er et navn på Russlands invasjon og påfølgende erobring av Tsjetsjenia, Dagestan og det nordvestre Kaukasus mellom 1817 og 1864. Mange konflikter i denne regionen i nyere tid har sin bakgrunn i denne krigen på 1800-tallet.
Den russiske invasjonen ble møtt av frenetisk motstand. Den første perioden i krigen, som sluttet samtidig med Aleksander Is død og med dekabristopprøret i 1825, oppnådde forbausende få framganger mot «en håndfull villmenn», sammenlignet med den da ferske seieren over Napoleon.
Sherlock Holmes Baffled
Sherlock Holmes Baffled er en amerikansk stumfilm fra 1900, regissert av Arthur Marvin.
Kaukasuskrigene
I mars 1855, under Krimkrigen, fikk russerne til en våpenhvile med Sjamil, men våpenhvilen var imidlertid kortvarig og kampene ble gjenopptatt senere samme år. Mellom 1856 og 1859 angrep general Barjatinskij med en hær på 250 000 mann, og fjellfolkenes motstand ble til slutt knust, og krigen sluttet med at Russland erobret hele det nordlige Kaukasus. Sjamil svor troskap til tsaren og flyttet til det sentrale Russland. Slutten på krigen ble erklært den 2. juni 1864, gjennom et dekret fra tsaren.
Sherlock Holmes Baffled
Handling
Sherlock Holmes oppdager at det har blitt gjort innbrudd i boligen hans.
Kaukasuskrigene
En av følgene av krigen var muhajir, en utvandring av en stor del av den muslimske urbefolkningen til Det osmanske riket på siste del av 1800-tallet.
Sherlock Holmes Baffled
Handling
Holmes forsøker først å ignorere hendelsen ved å tenne seg en sigar. Men når kjeltringen plutselig dukker opp igjen, prøver Holmes å gjenvinne sekken med stjålne varer. Han trekker en pistol fra den ene morgenkåpe-lommen sin, og skyter mot inntrengeren - som straks forsvinner igjen.
Kaukasuskrigene
Forfatterne Mikhail Lermontov og Leo Tolstoj deltok i kampene og poeten Aleksandr Pusjkin skrev om det i diktet «Fangen i Kaukasus» i 1821.
Strategi
En strategi er en angrepsmåte for å nå et mål. Ordet kommer fra gresk «strategia» som har betydningen «generalkunst», eller «hærføring». I dag brukes begrepet om langsiktig planlegging generelt, særlig når det er snakk om planer for å oppnå bestemte mål, og det skiller seg dermed fra begrepet taktikk. Beskrivelsen strateg blir gjerne brukt om en person som har utført hensiktsmessige handlinger og valg for å nå et mål.
Cent
Cent har flere betydninger:
Strategi
Historikk
Ordet strategi har militær konnotasjon og opprinnelse. Det kommer fra gresk «strategia» som har betydningen «generalkunst», eller «hærføring». «Strategos» er gresk for hærfører, tilsvarende dagens general. Strategi er hærførerens plan eller angrepsmåte for å vinne en krig; slagplan.
Strategi og taktikk
Strategi skiller seg fra taktikk. Taktikk handler om fremgangsmåten for å løse enkeltoppgaver, mens strategi handler om det overordnede for oppgaven, for eksempel hvorvidt man bør gjøre oppgaven, hvilke ressurser man har til rådighet for utførelse og hva som skal legges til grunn for å vurdere om målet er oppnådd eller ikke. Slik vil strategi være overordnet taktikk, siden et tiltak eller aktivitet som utføres på riktig måte ikke gir riktig måloppnåelse hvis det er feil tiltak eller aktivitet fra begynnelsen av.
I nyere tid benyttes også et tredje nivå - operasjon - mellom taktikk og strategi.
Militær og geopolitisk strategi
Strategi ble brukt om større, omfattende militære operasjoner og ledelse av stridsmidlene som helhet, mens ordet taktikk ble brukt når man ledet mindre enheter. Carl von Clausewitz (1780–1831) definerte begrepene i boken «Vom Kriege» (Om Krig) slik: Strategi er «kunsten å utnytte et slag til å vinne en krig», og taktikk er «kunsten å utnytte troppene til å vinne et slag».
Fagområde og forskning
Strategi som fagområde har utviklet seg vesentlig også innenfor næringslivsverdenen de siste 50 år. Mange anser Michael Porter som en av de mest fremtredende akademikere innenfor denne forskningsretningen.
I forskningsverden er det mye diskusjon om hva strategi er:
Mikroøkonomi
Innen markedsteorien brukes ordet for å beskrive en overordnet tenkning basert på en situasjonsanalyse og en målsetting. Strategien angir hvilke konkurransetiltak en bedrift skal prioritere og hvordan gjennomføringen skal skje.
I spillteori brukes begrepet strategi om spillerens plan for anvendelse av et sett handlingsregler som dekker alle tenkelige situasjoner i spillet.
Spillteori er også kjent som noe som kan være med å innvirke på bedriftens videre utvikling innenfor gitte rammer
Organisasjonsteori
Organisasjonsstrategi og ledelsesstrategi kan defineres som kunsten å utnytte en bedrifts ressurser for å oppnå bedriftens mål.
Informasjonsledelse
Innen informasjonsledelse beskriver en nettstrategi en virksomhets visjon, målsetninger, strategiske valg og plan for arbeidet rundt deres tilstedeværelse på internett. Webstrategien henger gjerne tett sammen med forretningsstrategien og målsetninger med foretakets online tilstedeværelse gjenspeiler virksomhetens mål.
Litteratur
Forsvar
Forretningsstrategi
Líneas Aéreas Azteca
Líneas Aéreas Azteca var et meksikansk flyselskap, som eksisterte mellom 2000 og 2007. Selskapet hadde ruter innenlands og til USA. De hadde sin hovedbase på Mexico by internasjonale lufthavn, med en hub på General Abelardo L. Rodríguez internasjonale lufthavn, Tijuana.
Flåte
Líneas Aéreas Aztecas flåte besto av følgende fly ved konkursen:
Terrengkjøretøy
Et terrengkjøretøy er et kjøretøy som er konstruert eller modifisert for å brukes utenfor vei. Dette innebærer som regel høyere bakkeklaring, mer fleksibelt hjuloppheng og lavere marktrykk enn kjøretøyer konstruert for veibruk. Lav utveksling er også en fordel, og det oppnås vanligvis med en ekstra girkasse i serie med hovedgirkassen, kalt reduksjonskasse eller ekstra girkasse.
Det eksisterer to hovedkategorier terrengkjøretøy; de med belter og de med hjul. Beltegående kjøretøy oppnår ekstremt lavt marktrykk ved å fordele vekten over en veldig stor flate. Eksempler er stridsvogner eller beltevogner som Hägglund BV 206. Hjulgående kjøretøyer har store hjul eller flere hjulsett, trekk på alle hjul og fleksibelt hjuloppheng for alltid å ha hjulene i bakken i kupert terreng. Det første kjøretøyet av denne typen som ble en suksess var Willys MB. Seinere har mange konkurrenter kommet med tilsvarende kjøretøyer, bl.a. Land Rover (1948) og Mercedes-Benz Geländewagen.
Historie
En av de første modifiserte terrengkjøretøyene var Kégresses beltebil, en konvertering utført av Adolphe Kégresse mens han jobbet for tsar Nikolaj II av Russland mellom 1906 og 1916. Systemet bruker et fleksibelt belte i stedet for et bygget opp av stållenker. De er montert bak, og foran brukes bilens vanlige styresystem. Bilen blir da en halvbeltekjøretøy, og bedre egnet for bruk på svært mykt underlag eller snø.
Etter den russiske revolusjonen dro Kégresse tilbake til Frankrike, hvor systemet hans var i bruk på Citroën-biler mellom 1921 og 1937 for bruk i terrenget og til militære formål. Citroën sponset også flere ekspedisjoner med kjøretøyene sine rundt i Nord-Afrika og Sentral-Asia.
Etter andre verdenskrig var det et stort overskudd av lette terrengkjøretøyer som Jeep og tyngre lastebiler. Spesielt Jeepene var populære på det sivile markedet, hvor de ble tatt i bruk som nyttekjøretøyer. Dette startet også opp terrengkjøring som hobby. Krigsjeepene ble dog snart slitt ut, og Jeep begynte å produsere sivile varianter av kjøretøyet sitt. Snart fulgte lignende kjøretøyer fra britiske Land Rover og japanske Toyota og Mitsubishi. Alle disse lignet hverandre; små kompakte firehjulstrekkere med få tiltak for å bedre komforten eller beskytte passasjerene fra vær og vind.
Fra 1960-tallet kom mer konfortable kjøretøyer, en klasse som senere ble kalt SUV. Først var de populære hos kjøpere som bodde og jobbet på landet, på grunn av terrengegenskapene og lastekapasiteten. Den amerikanske Jeep Wagoneer og Ford Bronc, den britiske Range Rover og enkelte modeller av japanske Toyota Land Cruiser var tidlige eksemplarer av arten. Disse var stort sett et stasjonsvognkarosseri montert på rammen til en lett firehjulstrekker.
Nico Porteous
Nico Porteous (født 23. november 2001) er en newzealandsk freestylekjører.
Han representerte New Zealand under Vinter-OL 2018 i Pyeongchang, hvor han tok bronse i halfpipe.
Under Vinter-OL 2022 i Beijing, tok han gull.
Jo Tessem
Jo Stuen Tessem (født 28. februar 1972) er en tidligere norsk fotballspiller. Tessem var en allsidig spiller som har vært benyttet både som spiss, midtbanespiller og høyreback. Han spilte for Lyn i 2007, hvilket var hans andre periode i klubben. Han ga seg i Lyn etter 2007-sesongen for å flytte tilbake til England. Han spilte 208 kamper for Lyn mellom 1993 og 2007. Han har også spilt for Molde, hvor han blant annet spilte i Mesterligaen, og de engelske klubbene Southampton, Millwall og Bournemouth.
Tessem var tapende finalist i den norske cupen for Lyn mot sin fremtidige klubb Molde i 1994 og den engelske FA-cupen i 2003. Han har spilt 9 for Norge. Han har to sølv i serien for Molde.
Jo Tessem hadde suksess som trener for den engelske klubben Totton & Eling ved å vinne Wessex League One sesongen 2008-2009, tiende høyeste nivå i det engelske seriesystemet.
Jo Tessems moderklubb er Ørland.
Spiders on a Web
Spiders on a Web er en britisk stumfilm fra 1900 regissert av George Albert Smith.
Innlandet Høyre
Innlandet Høyre er partiet Høyres fylkesorganisasjon for Innlandet. Organisasjonen ble stiftet i november 2017, da Oppland Høyre og Hedmark Høyre ble sammenslått. Fylkesorganisasjonen utgjøres av de to tidligere fylkene, med unntak av kommunene Lunner og Jevnaker, som ble overført til Viken fylke.
I perioden 2021–2025 har Innlandet Høyre to stortingsrepresentanter: Kari-Anne Jønnes (Oppland valgkrets) og Anna Molberg (Hedmark valgkrets).
Forbindelseslinjen Baumschulenweg–Neukölln
Forbindelseslinjen Baumschulenweg–Neukölln er en kort forbindelsesstrekning i syd i Berlin. Den forbinder Ringbanen med Jernbanelinjen Berlin–Görlitz. Opprinnelig ble strekningen bygd for godstrafikk, i dag blir den hovedsakelig betjent av S-Bahntrafikk.
Da Berlinmuren ble stengt 13. august 1961 ble Köllnische Heide endestasjon, sporene på østsiden av grensen ble fjernet. Etter murens fall ble S-Bahn-nettet oppgradert og linjens opprinnelige funksjon ble tatt i bruk igjen 17. desember 1993.
Noé Hernández
Noé Hernández (født 15. mars 1978, død 16. januar 2013) var en meksikansk friidrettsutøver.
Han representerte Mexico under Sommer-OL 2000, hvor han tok sølv på 20 kilometer kappgang.
Spornes
Vest for neset ligger et område med sandstrand som benyttes som badestrand. Spornes er et populært utfartssted i Arendal, og er godt tilrettelagt med blant annet parkeringsplass. Utenfor Spornes er det bare noen skjær mot havet. Derfor har stranda på Spornes en interessant egenskap: Noen somrer er det sandstrand, andre somrer er det bare rullestein.
Poor Relations
Poor Relations er en amerikansk stumfilm fra 1919, regissert av King Vidor.
Handling
Den eldste datteren til en familie, Dorothy Perkins, reiser til storbyen for å studere arkitektur. Etter å ha vunnet en konkurranse blir hun en suksess, og møter Monty Rhodes - sønn av aristokratiske foreldre.
Gilbert O’Sullivan
Gilbert O'Sullivan (egentlig: Raymond Edward O'Sullivan) (født 1. desember 1946 i Waterford, Irland) er en irsk sangartist og komponist, verdenskjent for slagere som «Clair», «Alone Again (Naturally)», «Matrimony» og «Ooh-wakka doo-wakka day» i tiden 1972–75. Flere måneder på singellista fikk også «Get down». Han er gift med Åse Brekke fra Morgedal og underholdt ved klaveret med Kari Gjærum og Inger Lise Rypdal, da Halvor Kleppen ledet Telemarksswing derfra i 1985. Det var O'Sullivan som delte ut «Årets Gledesspreder» i det direktesendte show med Dizzie Tunes fra Surfeland ved Sommarland i Bø sommeren 1993, få måneder etter at han var han hos Rune Larsen i Casablanca og promoterte sin nye plate med Peggy Lee. Han gjestet Lillestrøm kultursenter i oktober 2016.
Poor Relations
Handling
Til tross for foreldrenes innvendinger gifter Monty og Dorothy seg, men fru Rhodes ydmyker Dorothy kontinuerlig. Dette gjør at Dorothy etter hvert ønsker å reise hjem til sin egen familie, men Monty ønsker å fortsette ekteskapet deres.
Gilbert O’Sullivan
I januar 1980 giftet O'Sullivan seg med norske Aase Brekke. Senere det året ble deres første datter, Helen-Marie, født. Den andre datteren, Tara, ble født to år senere.
Diskografi
Studioalbum
Samlingsalbum
Singler (utvalg)
Mark Mendelblatt
Mark Mendelblatt (født 19. februar 1973) er en amerikansk seiler som spesialiserer seg i starbåt. Under Sommer-OL 2012 i London representerte han landet sitt, der han ble nummer 7.
The Tramp and the Crap Game
The Tramp and the Crap Game er en amerikansk stumfilm fra 1900.
Arizona Department of Public Safety
Arizona Department of Public Safety (DPS) er et departement i den amerikanske delstaten Arizona med ansvar for politipatruljering på delstatens motorveier og håndhevelse av delstatens lover. DPS ble opprettet 1. juli 1969 gjennom en sammenslåing av Arizona Highway Patrol, håndhevelsesavdelingen i departmentet for alkoholbevillinger, og narkotikaavdelingen i rettsdepartementet.
Wrap Your Arms Around Me
Wrap Your Arms Around Me er et musikkalbum med Agnetha Fältskog, utgitt i 1983. Albumet lå 18 uker på VG-lista og endte med 1 plass som beste plassering.
Ingolf Wiegert
Wiegert ble olympisk mester i håndball under Sommer-OL 1980 i Moskva. Han var med på det østtyske laget som vant håndballturneringen for menn foran Sovjetunionen og Romania. Øst-Tyskland vant fire kamper og spilte uavgjort 14-14 mot Ungarn i gruppespillet. De vant gruppe-A og var dermed kvalifisert for finalen. I finalen møtte de Sovjetunionen som vant gruppe-B. Finalen, som ble spilt 30. juli 1980, endte med østtysk seier med 23-22. Wiegert spilte alle seks kampene i håndballturneringen og scoret ti mål.
Dorsetkulturen
Dorsetkulturen er en arkeologisk betegnelse på en ikke-inuittisk folkegruppe fra Grønland som trolig titulerte seg selv som Sallirmiut, Sadlermiut eller i henhold til inuittisk folklore for Turit. Folkegruppen døde ut omkring 1902.
Et folk før inuittene
Dorsetkulturen var en kultur som var før inuittkulturen i det arktiske Nord-Amerika. Iniuittlegender nevner Tunitt (entall Tuniq) eller Sivullirmiut («De første innbyggerne»), og som ble fordrevet av inuittene. I henhold til mytene var de «giganter», et folk som var høyere og sterkere enn inuittene, men som lett ble skremt av gårde og trakk seg unna de inntrengende inuittene. Dette folkeslaget var sannsynligvis de som de norrøne innbyggerne på Grønland kalte for skrælinger da de kom langt nok nord til at de møttes.
Dorsetkulturen omtales som et folk som hadde en perfekt forståelse av sitt lokale miljø, et miljø som de delte med de nykommende inuittene, men de hadde en dårligere teknologi. De manglet hundesleder, sofistikerte skinnbåter som kajakken og harpun med mothaker. Det er derfor sannsynlig at Dorsetkulturen hadde dårligere forutsetninger til å møte det dårligere klimaet på slutten av 1400-tallet som kalles for den lille istid da havpattedyrene søkte nye oppholdssteder. Det var de samme klimaendringer som sannsynligvis fikk den norrøne befolkningen på Grønland til å dø ut.
Det synes ikke å ha vært en genetisk forbindelse mellom dorsetkulturen og Thule-kulturen (forløperen til dagens inuitter), noe som indikerer at førstnevnte ble fullstendig erstattet og til slutt utslettet. Dorset-kulturen var likevel en fjern slektning til de moderne inuitter, en folkegruppe som hadde kommet til det arktiske Nord-Amerika tidligere enn Thule-kulturen, men fra et felles opphav langt tilbake i tid.